Bob Owen, Croesor - Wicipedia

# Bob Owen, Croesor

### Oddi wrth Wicipedia, y gwyddoniadur rhydd.

Hynafiaethydd a chasglwr llyfrau oedd Bob Owen Croesor (Robert Owen: 8 Mai 1885 30 Ebrill 1962). Roedd yn frodor o Lanfrothen yn yr hen Sir Feirionnydd, ond treuliodd ran helaeth o'i oes ym mhentref Croesor, wrth droed y Cnicht a'r Moelwynion.

Priododd âg Ellen (Nel) Jones yn 1923. Yn ôl pob sôn treuliodd ei fis mêl yn Aberystwyth yn y Llyfrgell Genedlaethol. Roedd iddynt un mab a dwy ferch.

Yr oedd ganddo ddiddordeb arbennig mewn hanes lleol, hanes y Cymry yn America ac achyddiaeth Gymreig. Darlithiai i Gymdeithas Addysg y Gweithwyr a daeth yn adnabyddus felly i'r werin. Roedd ei dŷ bychan yng Nghroesor yn enwog am fod mor llawn o lyfrau a phapurau o bob math fel prin y gellid symud yno!

Enwyd Cymdeithas Bob Owen, cyhoeddwyr Y Casglwr, ar ei ôl pan gafodd ei sefydlu yn 1976.

## [golygu] Darllen pellach

- Dyfed Evans, Bob Owen Croesor (1977). Cofiant.
- Robin Williams, Y Tri Bob (Dinbych, 1970)

Wedi dod o "http://cy.wikipedia.org../../../b/o/b/Bob_Owen%2C_Croesor_1530.html"

Categorïau tudalen: Cymry enwog | Hanesyddion Cymreig | Genedigaethau 1885 | Marwolaethau 1962

##### Views

- Erthygl
- Sgwrs
- Diwygiad cyfoes

##### Chwilio